12fed o Fai 2020

Annwyl Rieni,

Gobeithiwn eich bod yn iach ac yn llwyddo i addasu i'r sefyllfa bresennol. Diolch unwaith eto am gadw'ch plant gartref - mae'n hanfodol ein bod yn cadw cyn lleied â phosibl o niferoedd yn y ganolfan gofal plant brys.

Mae llawer o ddisgyblion yn ymgysylltu’n dda efo’r dysgu o bell - diolch am eich amynedd wrth i hyn ddatblygu. Mae'n ffordd newydd o ddysgu i bawb ac er ei fod yn dod â'i heriau ei hun, mae llawer o bethau cadarnhaol yn dod i'r amlwg o'r ffordd newydd yma o weithio. Os cewch unrhyw broblemau efo mynediad i’r dysgu, cysylltwch â'ch athrawes ddosbarth.

**Cyfnod Mamolaeth Mrs Richards**

Mae Mrs Sian Richards yn cychwyn ar ei chyfnod mamolaeth Ddydd Llun 18 Mai. Ar ran holl gymuned ysgol Ysgol Dyffryn Trannon, dymunwn y gorau i Sian ac Andrew yn ystod yr wythnosau nesaf. Rydym yn edrych ymlaen at glywed y newyddion!

Bydd Mrs Leanne Jones yn dysgu blwyddyn 3/4 (Uned Gymraeg) tan ddiwedd tymor yr haf gyda Miss Becca Hill yn cyflwyno'r agwedd Saesneg ar y cwricwlwm. Bydd Mrs Myra Williams yn parhau i gefnogi fel Cynorthwy-ydd Addysgu Lefel Uwch. Rwy’n ddiolchgar iawn i’r dair aelod o staff yma am weithio’n agos gyda Mrs Sian Richards ers y Pasg er mwyn sicrhau trosglwyddiad esmwyth ar gyfer disgyblion Blwyddyn 3/4 yn ystod y cyfnod yma.

**Staffio ym mis Medi**

Yn ddiweddar, hysbysebodd y llywodraethwyr am swydd dysgu llawn amser parhaol yn ogystal â swydd cyfnod mamolaeth llawn amser (absenoldeb mamolaeth Mrs Richards) ar gyfer mis Medi. Roedd y llywodraethwyr wrth eu bodd â safon uchel yr ymgeiswyr ac yn falch o gyhoeddi y bydd Mrs Gwenfair Owen yn dechrau yn y swydd barhaol a bydd Miss Jade Poole yn ymgymryd â'r swydd cyfnod mamolaeth. Cyn gynted ag y bydd ysgolion yng Nghymru â syniad cliriach o sut y bydd ysgolion yn gweithredu ym mis Medi, cewch eich hysbysu o bwy fydd yn dysgu dosbarth eich plentyn.

**Niferoedd Mynediad Blwyddyn Derbyn Medi 2020**

Mae'r data ‘Mynediad’ diweddaraf gan yr awdurdod lleol yn nodi y bydd yr holl ddisgyblion sy'n ymuno ag Ysgol Dyffryn Trannon ym mis Medi 2020 yn cael eu haddysg yn y ffrwd Gymraeg. Bydd hyn yn gadael dim ond un plentyn yn nosbarth Cyfnod Sylfaen y ffrwd Saesneg. Ar ôl llawer o drafod, mae'r llywodraethwyr wedi penderfynu na fydd Dosbarth Cyfnod Sylfaen yn y ffrwd Saesneg ym mis Medi 2020. Cymerir pob gofal i ddarparu'r datrysiad gorau posibl i'r disgybl / disgyblion a fydd yn cael eu heffeithio gan y newid hwn.

**Diolch unwaith eto am eich cefnogaeth a'ch dealltwriaeth barhaus yn yr amseroedd digynsail hyn.**

Yn gywir,

Adrian Thomas (Cadeirydd y Llywodraethwyr); Elen Chennetier (Pennaeth Dros Dro)